หุ้นเหล็กร้อนๆ
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 30 ก.ค. 2553
21 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 30 ก.ค. 2553
โดย....นายกระทิง &amp; หญิงฟลอร์
... ดัชนีตลาดพักตัวเพื่อสร้างฐานใหม่ 860 จุด ไม่ไกลที่จะไป และไม่ง่ายที่จะตีให้ผ่าน ถ้า 2 กลุ่มหลัก แบงก์–พลังงาน ยังมาไม่เต็มที่
... ล่าสุด วันที่ 29 ก.ค. ทำปิด 854.59 จุด เพิ่ม 0.81 จุด มูลค่าซื้อขายแผ่วลงเหลือ 27,623 ล้านบาท 
... ต่างชาติซื้อสุทธิบางตา 408 ล้านบาท สถาบันไทยทิ้งแรง 1,515 ล้านบาท
... นักลงทุนโยกเก็งกำไรเข้าหุ้นเหล็ก มายกแผง แรงแซงโค้งไม่ต้องเบรกต้อง จีสตีล (GSTEEL) แรงอย่างนี้เดาได้เลยสตอรีต้องดี???? และแว่วๆ ออกมาแล้วจาก “เสี่ยจึง” รายใหญ่แถวราชประสงค์ 
... แม่ลูกโกลเบล็ก (GBX) มาเงียบๆ ลือ โกอินเตอร์ไปฮ่องกง จริงเท็จแค่ไหนไม่รู้ แต่ราคามากันล่วงหน้า เอาจริงๆ ไม่ใช่เรื่องง่าย ต้องดูขนาดและมาตรฐานบัญชีด้วย ไม่ใช่ใครคิดจะไปก็ไปได้ 
... “เสี่ยตัน โออิชิตัน ภาสกรนที สุดท้ายกลืนน้ำลายตัวเอง ปากว่าไม่ลาออกจากโออิชิ (OISHI) ไม่ทันข้ามอาทิตย์แถลงข่าวประกาศลาออกเรียบร้อย และไม่ต้องสงสัยว่า “ตัน” จะไปทำอะไร นอกจากธุรกิจส่วนตัวทั้งโรงแรม ร้านอาหาร ตลาดนัด ค้าปลีกอีกมากมาย 
... นักลงทุนรายย่อยร้องโอดโอย ตลาดหลักทรัพย์สองมาตรฐาน เลือกตรวจสอบหุ้นเป็นบางตัว คนเล่นเหมือนผู้ร้ายถูกตัดสินผิดไปแล้วทั้งที่คดียังไม่สรุป ส่วนอีกหลายๆ ตัวปล่อยให้ขึ้นเอาๆ มีปัจจัยพื้นฐานสนับสนุนแล้วจะปั่นราคาไม่ได้หรือ มันอะไรกันหว่า?????? สภาพตลาดขณะนี้เป็นตลาดเก็งกำไรล้วนๆ